ભરૂચ જિલ્લા કોંગ્રેસ સમિતિ તેમજ માઈનોરીટી સેલના સંયુક્ત ઉપક્રમે આજરોજ ભરૂચ જિલ્લા કલેક્ટર કચેરીના કંમ્પાઉન્ડમાં મોટી સંખ્યામાં કોંગ્રેસના આગેવાનો, કાર્યકરો અને પ્રજાજનોની હાજરીમાં મોઢા ઉપર કાળી પટ્ટી બાંધી તેમજ એનઆરસી અને સીએબીનો વિરોધ દર્શાવતા બેનરો હાથમાં લઈ વિરોધ પ્રગટ કર્યો હતો. ડો. બાબાસાહે આંબેડકર દ્વારા અપાયેલા બંધારણથી વિમૂખ એનઆરસી તેમજ સીએએ જેવા કાયદાઓ ઘડી ભાજપ દેશમાં ધાર્મિક ઉન્માદ ફેલાવી મોંઘવારી, બેકારી, આર્થિક મંદી જેવા મુદ્દાઓથી દેશનું ધ્યાન ભટકાવવાનો નિર્મમ પ્રયાસ કરે છે.